【馬場第一攝】部署已久等呢鋪 米高重心馬原來係.....
2024年05月28日 12:32
東網電視
更多新聞短片
米高望落隧道底等「太陽昇」操畢回來，動態緊張。
鄭俊偉(米高)馬房全力打保衛戰，欠兩場四班或以上W拿，有望明晚泥地賽事可以達成目標，第6場四班1800米的「年年友福」堪稱泥地怪，上仗排10檔蝕位，轉彎入直路包尾追上嚟跑第5名，只係輸半個馬位，今次4檔出閘應該可以補中。
鄭廐另一件「太陽昇」出戰第3場四班1200米賽事，雖然未跑過泥地毫無賽績根據，但之前曾經兩度試泥閘掄元，走勢卻非常亮眼，似乎目標一早已定，今朝早練者也有搏殺動靜出現，7時45分，「太陽昇」由助手騎往內圈加課，米高跟出跟入睇足全程，鏡頭矚目，蔡明紹一直摸住唔肯放手必有因，呢位爆冷專家隨時繼「光明傳承」後又一傑作。
第4場五班1650米，徐雨石馬房件「高氣派」剛戰在四班用鍾易禮偷唔到雞，今次落番五班跑明刀明槍搵潘頓搏殺，戰意表露無遺，朝早馬兒往機坪踱步熱身，石哥亦是全程伴隨左右，緊張到痺，且看潘一哥幫唔幫到手喇。
早餐料:
第3場:3「太陽昇」
第4場:2「高氣派」
第6場:8「年年友福」
阿藍